Haller i Aalborg Kommune skal servere smoothies og salat i stedet for pølsemix og pomfritter.

Aalborg Kommune vil have pomfritterne ud af i hallernes cafeterier og vil i stedet have serveret sunde alternativer. Et to-årigt projekt er skudt i gang, hvor fem haller skal indsamle erfaringer med at servere sund mad som salat og sandwich. Der er desuden oprettet en pulje, hvor hallerne kan søge om tilskud til indkøb af blendere til smoothies, grønthakkere, vandkølere mv. - Vi ved nu, at det er en lang proces at få pølsemix, pomfritter og slushice ud af halcafeterierne. Der er mange traditioner forbundet med traditionel halmad. Men vi håber med de nye initiativer, at vi kan være med til at skabe en ny madkultur i hallerne, siger Keld Jensen, formand for Folkeoplysningsudvalget. Thomas Kastrup-Larsen, rådmand for Sundhed og Bæredygtig Udvikling, ser også gerne, at de øvrige haller i Aalborg bliver inspireret. - I vuggestuer, børnehaver og skoler er der fokus på børnenes madvaner. Derfor har vi også et stort ønske, om at børnene i deres fritid bliver mødt med sunde valgmuligheder, siger Thomas Kastrup-Larsen.